Менавіта таму гэты музей стаў метадычным цэнтрам, дзякуючы якому да беларусаў вяртаюцца імёны забытых постацяў беларускай гісторыі і культуры, забароненыя творы літаратуры і мастацтва, увекавечваюцца незабыўныя старонкі беларускай мінуўшчыны. Мо таму на сядзібе гэтага музея ўзнік своеасаблівы, адзіны ў краіне Пантэон Вялікіх Беларусаў мінуўшчыны і цяперашняга часу: збор помнікаў выбітным суайчыннікам, якім сённяшняя ўлада нічога ўсталёўваць не збіраецца. Бо не лічыць гэтых патрыётаў сваімі духоўнымі папярэднікамі…